מהו מרכז חכמת נשים – ד"ר ענת גור ?
מרכז חכמת נשים הינו מרכז טיפולי מוביל בישראל בתחום הייעוץ והטיפול לנשים ונערות. המרכז בראשותה של ד"ר ענת גור מעניק תחת קורת גג אחת מגוון רחב של שירותים. מטרתו של מרכז חכמת נשים להוות תשתית מקצועית שתאפשר שיפור איכות חייהן של נשים ונערות בישראל באמצעות העצמת נשים ונערות לחיות את חייהן באופן בריא, כשהן מלאות כוחות ומגשימות את עצמן, על מנת שכל אישה או נערה תוכל להגשים את מלוא הפוטנציאל הטמון בה.
מרכז חכמת נשים מהווה מרכז ידע ייחודי עבור מוסדות המדינה הנוגעים לטיפול באישה, החל במשרדי ממשלה, מחלקות רווחה של הרשויות המקומיות ומרכזי טיפול לנשים. כמו גם לציבור המטפלים והיועצים שפועלים עם נשים ורוצים להעשיר את הידע שלהם למען מתן טיפול מותאם לנשים ולנערות.
מרכז חכמת נשים הוקם על ידי ד"ר ענת גור, מחלוצות הטיפול בנשים בישראל, אשר ניסיונה המקצועי והיכרותה הרחבה עם תחום הפסיכולוגיה של האישה הביאו לגישה המיוחדת לטיפול בנשים שמתקיימת במרכז חכמת נשים.
מרכז ידע והכשרה מקצועית למקצועות הטיפול: קורסים מקצועיים ופרקטיקום במרכז חכמת נשים.
במרכז חכמת נשים יש צוות מומחה לטיפול בהפרעות אכילה וקשיים בדימוי הגוף. בנוסף יש טיפולים ומטפלות העוסקים בסוגיות ואירועים המאפיינים את חייה של אישה, כמו: נערות בגיל ההתבגרות, קשיים במערכות יחסים, לידה, דיכאון אחרי לידה, קרירה ומשפחה, גיל המעבר ועוד.
במרכז חכמת נשים קיים טיפול בפגיעות מיניות בילדוּת ובבגרות, יש צוות שעוסק בטיפול בילדים שעברו פגיעה מינית. במסגרת זאת מופעל מערך ייעוץ, טיפול והדרכה שמטרתה הקניית מוגנות מפני פגיעה מינית לילדות, ילדים, נערות ונערים. בנוסף המרכז מציע טיפול בנשים, גברים וזוגות שסובלים מאלימות ביחסים הזוגיים שלהם יש לכך פתרון והמרכז מסייע בהצלחה לפונים לשירות זה.
מרכז חכמת נשים הינו מוסד להכשרת מטפלות/ים ונשות מקצוע שעוסקות בעבודתן עם נשים. במסגרת ההכשרות ניתנות מגוון הדרכות ייחודיות לאנשי מקצוע בקשת רחבה של נושאים: טיפול בנשים, טראומות מיניות, יחסי אמהות ובנות, הפרעות אכילה, טיפול המותאם לנערות וילדות וסוגיות הקשורות לנשים ונערות במצוקה כמו לדוגמא: התמכרויות, ועוד.
כל המטפלות במרכז חכמת נשים הן מטפלות מוסמכות שעברו הכשרה ייחודית על ידי מרכז חכמת נשים, וכיום הן מומחיות לטיפול בנשים ונערות. זאת בנוסף להכשרתן האקדמית והמקצועית ולניסיון שצברו לפני כניסתן להכשרה המיוחדת לטיפול בנשים ובנערות.
במרכז חכמת נשים מושם דגש עלהתאמה אישית בין המטופלת למטפלת המתאימה ביותר לצרכיה הספציפיים ולמאפייניה הייחודיים של כל מטופלת.
כל צוות מרכז חכמת נשים מחויב בחיסיון ובדיסקרטיות פרטיהן של הפונות הינם סודיים וקיים מידור גם בתוך המרכז עצמו. זאת כדי להבטיח לכל מטופלת ומטופלת את זכותה לפרטיות במסגרת תהליך הטיפול ולאחריו.